label_title: Perang Musim Sejuk
label_desc: Perang Musim Sejuk (, , ) ialah sebuah konflik ketenteraan antara Kesatuan Soviet dan Finland dari tahun 1939 hingga 1940. Perang ini bermula dengan serangan oleh pihak Soviet terhadap Finland pada 30 November 1939 (tiga bulan selepas tercetusnya Perang Dunia Kedua) dan berakhir dengan Perjanjian Damai Moscow pada 13 Mac 1940. Liga Bangsa menganggap serangan itu melanggar undang-undang dan Kesatuan Soviet akhirnya tersingkir daripada Liga pada 14 Disember 1939.